آلمان ده مهاجرلرگه قره ته هجوم اویوشتیریلدی
آلمان نینگ قویی سکسونیا ایالتی نینگ لینگن شهریده بیر کیشی مهاجرلرگه قره ته فیر قیلگن لیگی باعث ایککی کیشی مهاجرنینگ یره لنگن لیگی معلوم قیلیندی. بنتهایم پولیس حوزه سی تامان بیریلگن بیاناتگه کوره 21 یاشده گی بیر کیشی قاچقینلر کمپی نینگ یانیده تورگن مهاجرلرگه قره ته فیر قیلگن. اوشبو حادثه نتیجه سیده 5 یاشده گی مقدونیه لیک بیر قیز باله بیلن 18 یاشده گی سوریه لیک بیر کیشی یره لنگن. یره لنگن قاچقینلر شفاخانه گه انتقال بیریلگن ایکن، هجومچی حقیده تحقیق باشله تیلگن لیگی بیلدیریلدی.
اسنابروک قاره لاوچی لیگی سوزلاوچیسی الکسندر رتمییر هجومچی نینگ اویی بیلن مهاجرلر کمپی آره سی نینگ 40 مترلیک بیر مصافه ایکن لیگینی معلوم قیلیب، هجومچی نینگ اوییدن قورال بیلن مهمات تاپیب آلینگن لیگینی بیان ایتدی. الکسندر بوندن آلدین هم حادثه لرگه قول اورگن لیگی بیراق افراطی راستگرالر بیلن ارتباطی توغریسیده معلومات قولگه کیریتیلمه گن لیگینی قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
